
BIRŠTONO SAVIVALDYBĖS  TARYBA

SPRENDIMAS
DĖL LEIDIMO LAIDOTI IŠDAVIMO, LAIDOJIMO IR KAPINIŲ PRIEŽIŪROS BEI LANKYMO, KAPAVIEČIŲ (KAPŲ) IDENTIFIKAVIMO, LEIDIMO LAIDOTI NEPRIŽIŪRIMOSE KAPAVIETĖSE IŠDAVIMO BIRŠTONO SAVIVALDYBĖS TERITORIJOJE TVARKOS APRAŠO PATVIRTINIMO 

2023 m. sausio 26 d. Nr. TSE-15 
Birštonas


Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 2 dalies 36 punktu, 18 straipsnio 1 dalimi, Lietuvos Respublikos žmonių palaikų laidojimo įstatymu, Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Birštono savivaldybės taryba  n u s p r e n d ž i a:
1. Patvirtinti Leidimo laidoti išdavimo, laidojimo ir kapinių priežiūros bei lankymo, kapaviečių (kapų) identifikavimo, leidimo laidoti neprižiūrimose kapavietėse išdavimo Birštono savivaldybės teritorijoje tvarkos aprašą (pridedama).
2. Pripažinti netekusiu galios Birštono savivaldybės tarybos 2017 m. rugsėjo 29 d.  sprendimą Nr. TS-187 „Dėl leidimo laidoti išdavimo, laidojimo ir kapinių priežiūros bei lankymo, kapaviečių (kapų) identifikavimo, leidimo laidoti neprižiūrimose kapavietėse išdavimo Birštono savivaldybės teritorijoje tvarkos aprašo patvirtinimo“.


Savivaldybės merė	Nijolė Dirginčienė

PATVIRTINTA
Birštono savivaldybės tarybos
2023 m. sausio 26 d. 
sprendimu Nr. TSE-15  

LEIDIMO LAIDOTI IŠDAVIMO, LAIDOJIMO IR KAPINIŲ PRIEŽIŪROS BEI LANKYMO, KAPAVIEČIŲ (KAPŲ) IDENTIFIKAVIMO, LEIDIMO LAIDOTI NEPRIŽIŪRIMOSE KAPAVIETĖSE IŠDAVIMO BIRŠTONO SAVIVALDYBĖS TERITORIJOJE TVARKOS APRAŠAS

I SKYRIUS
BENDROSIOS NUOSTATOS

1. Leidimų laidoti išdavimo, laidojimo ir kapinių priežiūros bei lankymo, kapaviečių (kapų) identifikavimo, leidimo laidoti neprižiūrimose kapavietėse išdavimo  Birštono savivaldybės teritorijoje tvarkos aprašas (toliau vadinama – Tvarkos aprašas) nustato leidimų laidoti išdavimo, laidojimo ir kapinių priežiūros bei lankymo Birštono savivaldybės teritorijoje tvarką.
2. Šiame Tvarkos apraše vartojamos sąvokos:
2.1.   Kapas – vieta, kurioje užkasti žmogaus (žmonių) palaikai.
2.2. Kapavietė – kapinėse nustatytas ribas turintis žemės plotas, skirtas kapui, rūsiui, kolumbariumui ar kitai laidojimo vietai, kur bus laidojami žmogaus palaikai, balzamuoti ar kremuoti.
2.3. Kapinės – žemės plotas žmogaus palaikams, kremuotiems ar balzamuotiems, laidoti kapuose, rūsiuose, kolumbariumų nišose ar kitose vietose, kuriose išbarstomi. 
2.4. Kapinių (teritorijų) prižiūrėtojas – Birštono savivaldybės administracijos direktoriaus paskirtas asmuo.
2.5. Kapo ramybės laikotarpis – laikas, per kurį iki kaulų suyra nekremuoti žmogaus palaikai.  Kapo ramybės laikotarpis negali būti trumpesnis kaip 25 (dvidešimt penki) metai. 
2.6. Laidojimas – žmogaus palaikų, kremuotų ar balzamuotų, užkasimas kape, padėjimas laidojimo rūsyje, kolumbariumo nišoje ar kitoje tam skirtoje vietoje.
2.7. Neprižiūrimos kapavietės – kapavietės, kurios Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (toliau – Kapinių tvarkymo taisyklės), nustatyta tvarka pripažintos neprižiūrimomis.
2.8. Neveikiančios kapinės – kapinės, kuriose negalimi nauji laidojimai dėl nustatytų visuomenės sveikatos saugos ir aplinkosaugos reikalavimų.
2.9. Riboto laidojimo kapinės – kapinės, kuriose nėra vietos naujoms kapavietėms formuoti, tačiau galima laidoti esamose kapavietėse, formuojant naujus ar pakartotinai laidojant į jau esamus.
2.10. Urna – dėžutė arba indas su tvirtos medžiagos kapsule kremuotiems žmogaus palaikams laidoti ar laikyti.
2.11. Veikiančios kapinės – kapinės, kur gali būti formuojamos naujos kapavietės, nauji kapai, pakartotinai laidojama esamuose kapuose.
2.12.. Karstas – iš tvirtų medžiagų pagaminta dėžė žmogaus palaikams laidoti kape, rūsyje ar kolumbariumo nišoje. 
2.13. Kolumbariumas – statinys kapinėse karstams su žmonių palaikais ar urnoms su kremuotais žmonių palaikais laidoti.
2.14. Pelenų barstymo laukas – kapinėse esantis plotas, kuriame kremuoti žmogaus palaikai išbarstomi ant dirvos paviršiaus.
2.15. Laidojantis asmuo – asmens, pareiškusio valią dėl savo palaikų laidojimo formos (palaikus palaidoti, palaikus kremuoti ir kt.), paskirtas šiai valiai įvykdyti asmuo arba, jeigu toks asmuo nepaskirtas, o valia pareikšta testamente, – testamentą vykdantis asmuo, arba šiame įstatyme nustatytais atvejais mirusiojo sutuoktinis, partneris, pilnamečiai vaikai (įvaikiai), tėvai (įtėviai), o jei jų nėra, – kiti artimieji giminaičiai ir kiti šiame bei kituose įstatymuose nurodyti asmenys, organizuojantys palaikų laidojimą.
3.  Kitos Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos žmonių palaikų laidojimo įstatyme ir patvirtintose Kapinių tvarkymo taisyklėse.
4. Už šio Tvarkos aprašo įgyvendinimą atsako Birštono savivaldybės administracijos Birštono seniūnijos seniūnas.


II SKYRIUS
KAPINIŲ SKIRSTYMAS PAGAL STATUSĄ

5. Birštono savivaldybės teritorijoje kapinės priskiriamos neveikiančioms, riboto laidojimo arba veikiančioms, išskyrus naujas kapines, kurios priskiriamos veikiančioms (ir tai nurodoma jų steigimo dokumentuose), Birštono savivaldybės tarybos sprendimu, gavus Kultūros paveldo departamento prie Kultūros ministerijos (toliau – Kultūros paveldo departamentas) teritorinio padalinio ir Nacionalinio visuomenės sveikatos centro prie Sveikatos apsaugos ministerijos (toliau – Nacionalinis visuomenės sveikatos centras) suderinimą.
Kapinės priskiriamos neveikiančioms, jeigu jose negalimi nauji laidojimai dėl nustatytų visuomenės sveikatos saugos, kultūros paveldo apsaugos ar aplinkosaugos reikalavimų. Apie kapinių priskyrimą neveikiančioms Birštono savivaldybės vykdomoji instutucija praneša vietinėje spaudoje ir Savivaldybės interneto svetainėje.
Jeigu kapinės priskiriamos neveikiančioms dėl nustatytų aplinkosaugos reikalavimų, reikia gauti Aplinkos ministerijos, Aplinkos apsaugos departamento suderinimą. Birštono savivaldybės taryba, priėmusi sprendimą pakeisti kapinių statusą, per 7 (septynias) darbo dienas raštu informuoja apie tai Kultūros paveldo departamentą.
6. Kapinės priskiriamos riboto laidojimo kapinėms, jeigu jose nėra vietos naujoms kapavietėms formuoti, tačiau galima laidoti esamose (kur jau palaidota) kapavietėse, formuojant naujus kapus arba pakartotinai laidojant į jau esamus. Birštono savivaldybės teritorijoje riboto laidojimo kapinėse, įrašytose į Kultūros vertybių registrą laidojant esamose (kur jau palaidota) kapavietėse, formuojant naujus kapus arba pakartotinai laidojant į jau esamus,  reikia Kultūros paveldo departamento  pritarimo.
7. Birštono savivaldybės teritorijoje yra veikiančios Škėvonių (Ivoniškių kaime) ir Nemajūnų kaimų kapinės; riboto laidojimo – Gudakalnio kaimo kapinės, neveikiančios – Birštono miesto, Naudžiūnų ir Žemaitkiemio kaimų kapinės.
8. Birštono savivaldybės veikiančiose kapinėse gali būti formuojamos naujos kapavietės, formuojami nauji kapai, pakartotinai laidojama esamuose kapuose.
Sprendimą dėl draudimo laidoti veikiančiose arba riboto laidojimo kapinėse arba jų dalyje Birštono savivaldybės vykdomoji institucija priima per 3 (tris) darbo dienas, gavusi Nacionalinio visuomenės sveikatos centro siūlymą.  Apie priimtą sprendimą Birštono savivaldybės vykdomoji institucija ar jos įgaliotas asmuo per 3 (tris) darbo dienas nuo sprendimo priėmimo skelbia vietinėje spaudoje ir Savivaldybės interneto svetainėje. Jeigu priimamas sprendimas dėl draudimo laidoti visoje veikiančių ar riboto laidojimo kapinių teritorijoje, šio aprašo 5 punkte nustatyta tvarka joms turi būti nustatytas neveikiančių kapinių statusas.

III SKYRIUS
LEIDIMO LAIDOTI IŠDAVIMAS IR LAIDOJIMO TVARKA

9. Birštono savivaldybės teritorijoje esančiose kapinėse laidojami Birštono seniūnijos gyventojai. Kitur gyvenusių mirusių asmenų laidojimo išimtiniais atvejais klausimą sprendžia seniūnijos seniūnas, atsižvelgdamas, ar yra mirusio asmens, kurį prašoma leisti laidoti seniūnijos kapinėse, jau palaidotų giminaičių kapų (šeimos kapas) tose kapinėse, ar kitas svarbias aplinkybes.
Rašytinius leidimus laidoti pagal Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ patvirtintų Kapinių tvarkymo taisyklių nustatytą Leidimo laidoti formą Nemajūnų ir Gudakalnio kapinėse išduoda Birštono savivaldybės administracijos Birštono seniūnijos seniūnas ar kiti Birštono savivaldybės vykdomosios institucijos įgalioti asmenys. Leidimus laidoti Ivoniškių kaimo kapinėse pagal Birštono savivaldybės ir Prienų rajono savivaldybės susitarimą išduoda Prienų rajono savivaldybės paskirtas kapinių prižiūrėtojas.
10. Leidimai laidoti darbo dienomis išduodami seniūnijos darbo laiku.
11. Leidimas laidoti išduodamas laidojančiam asmeniui, pateikusiam rašytinį prašymą (2 priedas) ir medicininį mirties liudijimą ar sveikatos apsaugos ministro patvirtintos formos medicininių dokumentų išrašą, jei norima laidoti žmogaus vaisių (vaisius)  iki 22-os nėštumo savaitės.
12. Laidoti mirusiuosius leidžiama kiekvieną dieną nuo 8 val. iki 18 val. 	
13. Pirmąją Šv. Kalėdų ir pirmąją Šv. Velykų dieną bei Visų Šventųjų dieną mirusieji nelaidojami. Seniūnas, įvertinęs situaciją, gali išduoti leidimą laidoti šiomis dienomis.
14. Laidoti žmogaus palaikus galima ne anksčiau kaip po 24 valandų nuo to momento, kai buvo konstatuota mirtis, jeigu tokiu būdu neignoruojami mirusiojo ar jo artimųjų asmenų religiniai įsitikinimai.
15. Pakartotinai laidoti žmogaus palaikus kape, kuriame jau yra palaidoti žmogaus palaikai, galima ne anksčiau kaip pasibaigus kapo ramybės laikotarpiui, t. y. po 25 (dvidešimt penkių) metų. 
16. Neatpažinto žmogaus palaikus galima laidoti tik gavus raštišką prokuroro leidimą.
17. Žmogaus palaikams, įskaitant balzamuotus ir kremuotus, laidoti, atsižvelgiant į laidojančio asmens prašymą, skiriama neatlygintinai kapavietė arba niša savivaldybės lėšomis įrengtame kolumbariume (jeigu jis yra), arba kremuotus žmogaus palaikus leidžiama išbarstyti kapinėse esančiame pelenų barstymo lauke. Skiriamos kapavietės dydis vienam kapui – 3,75 kv. metro (1,5 x 2,5), keliems kapams (šeimos kapavietė) – 7 kv. metrai (2,8 x 2,5) arba pagal kapinių planą – kitokio dydžio. Tik kremuotiems žmogaus palaikams laidoti skiriamos kapavietės dydis – 1,32 kv. metro (1,10 x 1,20). Pakartotinai laidoti žmogaus palaikų kape, kuriame jau yra palaidoti kremuoti žmogaus palaikai, negalima“.
18. Kapo duobės, kurioje laidojami žmogaus palaikai, gylis turi būti ne mažesnis kaip 2 metrai; kapo duobės, kurioje laidojami kremuoti žmogaus palaikai su urna arba kapsule, arba išberiant juos į kapo duobę, – ne mažesnis kaip 1 metras. Palaidojus, kape įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos.
19. Naujas kapas esamoje kapavietėje gali būti formuojamas tik tuo atveju, jeigu kapavietė turi aiškiai suformuotas ribas. Formuojant naują kapą esamoje kapavietėje arba laidojant kape pakartotinai, kapavietės ribos gali būti pakeistos, jeigu toks pakeitimas galimas pagal kapinių planą. Kapavietės riboms pakeisti būtina gauti seniūno leidimą. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.
20. Neveikiančiose kapinėse mirusiųjų palaikai nelaidojami.
21. Leidimai laidoti išduodami nemokamai. Kapinėse kapavietės skiriamos neatlygintinai. Nišos savivaldybės lėšomis įrengtame kolumbariume skiriamos neatlygintinai.

IV SKYRIUS
KAPINIŲ PRIEŽIŪRA

22. Birštono savivaldybės teritorijoje esančių kapinių priežiūrą organizuoja ir lėšas priežiūrai skiria Birštono savivaldybės administracija.
23. Birštono savivaldybės teritorijos seniūnijoje kapinių (išskyrus Škėvonių (Ivoniškių kaime) priežiūrą vykdo  Birštono seniūnijos seniūnas (toliau – seniūnas), Birštono savivaldybės vykdomosios institucijos įgaliotas arba vykdomosios institucijos paskirtas kapinių (teritorijų) prižiūrėtojas.
24. Škėvonių kapinių (Ivoniškių kaime) priežiūrą vykdo UAB „Prienų butų ūkis“, vadovaudamasis Prienų rajono savivaldybės ir Birštono savivaldybės susitarimu.
25. Seniūnas kapinėse turi organizuoti kapinių sanitarinę priežiūrą ir tvarką, registruoti duomenis Laidojimų ir kapaviečių statinių registravimo žurnale (toliau – žurnalas), vykdyti kitas Lietuvos Respublikos žmonių palaikų laidojimo įstatyme, Kapinių tvarkymo taisyklėse numatytas funkcijas.
26. Už kapavietės priežiūrą atsakingas laidojantis asmuo. Seniūnas šio asmens duomenis įrašo žurnale. Laidojantis asmuo turi prižiūrėti kapavietę, kad ji būtų tvarkinga. Atsakingas už kapavietės priežiūrą asmuo privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kitus kapavietės priežiūros darbus, padarė kapinėms ir kitoms kapavietėms ir statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo ir kitų teisės aktų nustatyta tvarka.
27. Kapavietėje laidoti kitų asmenų palaikus leidžiama tik pareiškėjui prašyme dėl leidimo laidoti išdavimo (2 priedas) nurodžius, kad tame kape su palaidoto asmens artimaisiais dėl mirusiojo kapo vietos suderinta ir jie pretenzijų nereikš.
28. Jeigu asmuo, atsakingas už kapavietės priežiūrą, miršta arba dėl kitų priežasčių negali rūpintis kapavietės priežiūra, jo giminaičiai, sutuoktinis (-ė), partneris (-ė) arba kapavietėje palaidotų mirusiųjų giminaičiai ir sutuoktinis (-ė), partneris (-ė) turi susitarti, kas bus atsakingas už kapavietės priežiūrą, ir raštu apie tai pranešti seniūnui ar kapinių (teritorijų) prižiūrėtojui.
29. Kapo paminklai, antkapiai, kapavietės aptvėrimas, kurie pagal Lietuvos Respublikos statybos įstatymą ir statybos techninius reglamentus nepriskiriami statiniams, įrengiami vadovaujantis Kapinių tvarkymo taisyklių ir kitų teisės aktų nuostatomis. Statant ir (ar) rekonstruojant kapo paminklus, antkapius ir kitus statinius, informuojamas kapinių (teritorijų) prižiūrėtojas, seniūnas.
30. Kapinėse augantys želdiniai prižiūrimi ir tvarkomi vadovaujantis Lietuvos Respublikos želdynų įstatymu, Birštono savivaldybės želdynų ir želdinių apsaugos taisyklėmis ir kitais želdynų, želdinių tvarkymą reglamentuojančiais teisės aktais.

V SKYRIUS
KAPAVIEČIŲ PRIPAŽINIMAS NEPRIŽIŪRIMOMIS, LAIDOJIMO TVARKA IR JŲ PRIEŽIŪROS ORGANIZAVIMAS


31. Jeigu kapavietė, išskyrus kapavietes, įrašytas į Kultūros vertybių registrą, neprižiūrima ilgiau kaip metus, Birštono seniūnas ar savivaldybės vykdomosios institucijos įgaliotas asmuo raštu įspėja už jos priežiūrą atsakingą asmenį, kad būtina ją sutvarkyti, ir nurodo kapavietės nesutvarkymo pasekmes. Jeigu per metus nuo įspėjimo įteikimo dienos kapavietė nesutvarkoma, seniūnas per 5 (penkias) darbo dienas raštu informuoja savivaldybės vykdomąją instituciją apie galbūt neprižiūrimą kapavietę ir pateikia jos duomenis (jeigu žinomi): kapinių pavadinimą, kvartalo numerį, kapavietės numerį, kapavietėje palaidotų asmenų vardus, pavardes, laidojimo datas, žmogaus palaikų paskutinio laidojimo kapavietėje datą, nustatytą kapo ramybės laikotarpį, kapavietės matmenis, palaidotų kapavietėje žmonių palaikų skaičių, kapavietės statinius, jų pastatymo ir rekonstravimo datas. 
32. Savivaldybės vykdomoji institucija gautus duomenis apie galbūt neprižiūrimą kapavietę per 5 (penkias) darbo dienas paskelbia Savivaldybės interneto svetainėje. Sprendimą dėl kapavietės pripažinimo neprižiūrima kapaviete ne anksčiau kaip po 2 (dviejų) metų ir ne vėliau kaip po 3 (trijų) metų nuo duomenų apie galbūt neprižiūrimą kapavietę paskelbimo Savivaldybės interneto svetainėje dienos Savivaldybės tarybos nustatyta tvarka priima savivaldybės vykdomosios institucijos sudaryta komisija (toliau – Komisija), apžiūrėjusi kapavietę ne rečiau kaip 3 kartus per metus ir ne dažniau kaip kas 3 (tris) mėnesius.
33. Savivaldybės vykdomoji institucija pripažintų neprižiūrimomis kapaviečių duomenis ir sprendimo dėl jų pripažinimo neprižiūrimomis priėmimo datą per 3 (tris) darbo dienas nuo Komisijos sprendimo priėmimo pateikia Birštono seniūnui ir paskelbia Savivaldybės interneto svetainėje, nurodydama duomenų paskelbimo datą. 
34. Neprižiūrimų kapaviečių priežiūrą organizuoja Birštono savivaldybės administracijos  Birštono seniūnas. Asmenys, pageidaujantys prižiūrėti neprižiūrimą kapavietę, per 20 (dvidešimt) darbo dienų nuo sprendimo dėl kapavietės pripažinimo neprižiūrima paskelbimo interneto svetainėje, raštu kreipiasi į Birštono seniūną, nurodydami pageidaujamos prižiūrėti neprižiūrimos kapavietės duomenis, paskelbtus interneto svetainėje. Birštono seniūnas priima sprendimą dėl neprižiūrimų kapaviečių priežiūros per 20 (dvidešimt) darbo dienų nuo šiame punkte nustatyto termino pabaigos, teikdamas pirmenybę kapavietėje palaidotų asmenų giminaičiams ir (ar) tose kapinėse, kurioje yra kapavietė, palaidotų asmenų giminaičiams, ir apie tai informuoja pareiškėjus per 3 (tris) darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 (dvidešimt) darbo dienų po to, kai toks prašymas gaunamas. Tokios kapavietės toliau prižiūrimos tvarkos aprašo numatyta tvarka.
35. Asmuo, kuriam suteikta teisė prižiūrėti neprižiūrimą kapavietę, pateikia seniūnui mirties faktą patvirtinantį dokumentą (liudijimą) ar sveikatos apsaugos ministro patvirtintos formos medicinos dokumentų išrašą, jei norima laidoti žmogaus vaisių (vaisius) iki 22-os nėštumo savaitės ir rašytinį prašymą išduoti leidimą laidoti. Prašyme pažymima, kurių kapinių neprižiūrima pripažintoje kapavietėje pageidaujama gauti leidimą laidoti, ir nurodomas seniūno sprendimas, suteikęs teisę prižiūrėti neprižiūrimą kapavietę. Leidimas laidoti neprižiūrimoje kapavietėje išduodamas, jeigu pagal Kapinių tvarkymo taisykles joje galima laidoti ir praėjo ne mažiau kaip 25 (dvidešimt penki) metai nuo kapo ramybės laikotarpio pabaigos.
36. Mirus asmeniui, kuriam Kapinių tvarkymo taisyklių nustatyta tvarka buvo suteikta teisė prižiūrėti neprižiūrimą kapavietę, leidimas jį palaidoti šioje kapavietėje gali būti išduotas laidojančiam asmeniui.
37. Neprižiūrimoje kapavietėje laidojant ir ją prižiūrint, turi būti išsaugotas kapo paminklas, jeigu jis yra, jame esantys įrašai apie kapavietėje palaidotą (-us) asmenį (-is). 

VI SKYRIUS
KAPAVIEČIŲ (KAPŲ) IDENTIFIKAVIMAS

38. Asmenys, norintys identifikuoti kapinėse artimųjų giminaičių, sutuoktinio (-ės), partnerio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų apie kapavietę (kapą) žurnale neišliko, turi:
38.1. pateikti rašytinį prašymą (3 priedas)  Birštono savivaldybės seniūnijos seniūnui; 
38.2. prašyme nurodyti giminystės ryšius ir jiems žinomas aplinkybes, dėl kurių neišliko duomenų apie kapavietę (kapą);
38.3. pateikti visus turimus duomenis apie kapavietę (kapą) ir joje (jame) palaidotus asmenis. Prie prašymo pridedami turimi dokumentai (išrašai iš bažnytinių registravimo knygų, išduoti mirties liudijimai, nuotraukos ir kita), patvirtinantys pateiktus duomenis.
39. Sprendimą dėl kapavietės (kapo) identifikavimo savivaldybės tarybos nustatyta tvarka per 20 (dvidešimt) darbo dienų nuo prašymo pateikimo priima savivaldybės Komisija pagal pateiktą medžiagą ir apžiūrėjusi kapavietę (kapą). Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Kai identifikuojama kapavietė (kapas) yra konfesinėse kapinėse, sprendimas priimamas gavus religinės bendruomenės ar bendrijos sutikimą. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu. 
40. Apie savivaldybės vykdomosios institucijos sudarytos komisijos priimtą sprendimą savivaldybės vykdomoji institucija per 5 (penkias) darbo dienas raštu informuoja prašymą pateikusį asmenį ir kapinių prižiūrėtoją, kuris identifikuotos kapavietės (kapo) duomenis įrašo žurnale, jeigu priimant sprendimą buvo identifikuota kapavietė (kapas). Apie priimtą sprendimą identifikuoti kapavietę (kapą) konfesinėse kapinėse savivaldybės vykdomoji institucija papildomai raštu informuoja atitinkamą religinę bendruomenę ar bendriją; jeigu kapavietė (kapas) yra į Kultūros vertybių registrą įrašytose kapinėse, – Kultūros paveldo departamentą. 


VII SKYRIUS
KAPINIŲ LANKYMAS

41. Kapinės lankomos visais metų laikais šviesiu paros metu. Lapkričio 1 d. – Visų šventų dieną ir lapkričio 2 d. – Vėlinių dieną – lankymo laikas neribojamas.
42. Kapinių teritorijoje draudžiama:
42.1. be kapinių (teritorijų) prižiūrėtojo, seniūno leidimo važinėti transportu (išskyrus krovimo darbus atliekantį ir specialųjį transportą);
42.2. ganyti gyvulius ir vedžioti šunis ar kitus gyvūnus;
42.3. be seniūno ar kapinių (teritorijų) prižiūrėtojo žinios statyti naujus, išvežti remontuoti kitus kapų statinius;
42.4. be seniūno  leidimo sodinti arba persodinti, genėti ar kirsti saugotinus medžius ir krūmus;
42.5. statyti suolus praėjimuose tarp kapų;
42.6. šiukšlinti, mindžioti veją ir gėlynus, laužyti medžius ir krūmus, skinti, rauti ar imti gėles, imti smėlį ir žemę ne tam skirtose vietose, trikdyti rimtį ir pažeisti viešąją tvarką;
42.7. klijuoti ar kitaip tvirtinti skelbimus ar kitokią informaciją ant medžių, stulpų, tvorų, pastatų ar statinių bei kitose šiam tikslui nenumatytose vietose;
42.8 be Kultūros paveldo departamento pritarimo statyti, rekonstruoti ar remontuoti kapo paminklus, antkapius ir kitus kapavietės statinius Birštono miesto  kapinėse.

VIII SKYRIUS
BAIGIAMOSIOS NUOSTATOS

43. Paskyrus kitus asmenis, atsakingus už leidimų laidoti išdavimą Birštono savivaldybės teritorijoje, buvę atsakingi asmenys pagal perdavimo ir priėmimo aktą perduoda visus dokumentus, susijusius su leidimų laidoti išdavimu.
44. Kitus nenumatytus Lietuvos Respublikos Vyriausybės 2008 m. lapkričio 19 d. nutarimu 
Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, patvirtintomis Kapinių tvarkymo taisyklėmis, Kapinių prižiūrėtojo kaupiamų duomenų tvarkymo sąlygų aprašu ir šios Tvarkos aprašu Birštono savivaldybėje esančių kapinių tvarkymo klausimus sprendžia Birštono savivaldybės administracijos direktorius, o Škėvonių kapinių (Ivoniškių kaime) –  Birštono savivaldybės administracijos ir Prienų rajono savivaldybės administracijos direktorius.
45. Asmenys, pažeidę šio Tvarkos aprašo reikalavimus, atsako įstatymų nustatyta tvarka. 

___________________

Leidimo laidoti išdavimo, laidojimo ir kapinių 
priežiūros bei lankymo, kapaviečių (kapų) 
identifikavimo, leidimo laidoti neprižiūrimose 
kapavietėse išdavimo  Birštono 
1 priedas

(Leidimo laidoti forma)

___________________________________
(dokumento sudarytojo pavadinimas)

LEIDIMAS LAIDOTI

_______________ Nr. _________
(data)
______________
(sudarymo vieta)

Atsižvelgiant į _________________ Nr. ___________________________ gautą laidojančio
(prašymo gavimo data)       (gavimo registracijos numeris)	    
asmens: 
_________________________________________________________________________ prašymą ir 
( asmens vardas ir pavardė, nuolatinės gyvenamosios vietos adresas; juridinio asmens pavadinimas, buveinė, teisinė forma)
pateiktą mirties liudijimą ________________________________ (jei prašoma laidoti žmogaus vaisių 
(medicininio mirties liudijimo data ir numeris)
(vaisius) iki 22-os nėštumo savaitės), pateiktą sveikatos apsaugos ministro patvirtintos formos medicinos dokumentų išrašą
__________________________________________________________________________________
(sveikatos apsaugos ministro nustatytos formos medicinos dokumentų išrašo data, 
_________________________________________________________________________
moters, kurios vaisių (vaisius) prašoma laidoti vardas, pavardė, gimimo data)                                   
1. Pavardė _______________________________
2. Vardas ________________________________
3. Asmens kodas __________________________
4. Gimimo data ___________________________
5. Mirties data ____________________________
6. Kapinių pavadinimas _____________________
7. Kvartalo numeris ________________________
8. Kapavietės numeris ______________________
9. Kapavietės dydis ________________________
10. Kolumbariumas ________________________
11. Nišos numeris __________________________
12. Pelenų barstymo laukas __________________

_________________________	_______________		 ___________________
(leidimą išdavusio asmens pareigos)	 (parašas)	 (vardas ir pavardė) 

Pritariama leidimui laidoti riboto laidojimo kapinėse*.
_____________________________________________________________
(Kultūros paveldo departamento prie Kultūros ministerijos teritorinio padalinio pavadinimas)

_____________________	________________		____________________
(pritarimą išdavusio asmens 	 (parašas)	 (vardas ir pavardė)
pareigų pavadinimas)

–––––––––––––––––––––
*Kultūros paveldo departamento prie Kultūros ministerijos teritorinio padalinio pritarimo reikia laidojant į Kultūros vertybių registrą įrašytose riboto laidojimo kapinėse. 

____________________

Leidimo laidoti išdavimo, laidojimo ir kapinių 
priežiūros bei lankymo, kapaviečių (kapų) 
identifikavimo, leidimo laidoti neprižiūrimose 
kapavietėse išdavimo Birštono
savivaldybės teritorijoje tvarkos aprašo 
2 priedas

_____________________________________________________
(vardas, pavardė)
______________________________________________________
(gyvenamoji vieta)
____________________________________________________
( tel. Nr., el. paštas)


Birštono savivaldybės __________________ seniūnijos seniūnui

PRAŠYMAS
DĖL LEIDIMO LAIDOTI IŠDAVIMO 

20     m. ____________ mėn. ____d.
____________________
(vieta)
Prašau leisti palaidoti _______________________________________________________,
(mirusiojo vardas, pavardė )

mirusį (-ią)________________, medicininio mirties liudijimo / sveikatos apsaugos ministro patvirtinto dokumento 
(mirimo data)                                     ( nereikalingą išbraukti)                                        

Nr._________________               ________________________________________________________________,
(mirties liudijimo / sveikatos apsaugos ministro patvirtinto dokumento išdavimo vieta, data )

naujoje / esamoje kapavietėje, kolumbariume      ______________________________________________________   
(nereikalingą žodį išbraukti)                                       (nurodyti palaidotų giminaičių vardas, pavardė, mirimo data)

______________________________________________________________________________________________,
(nurodyti palaidotų giminaičių vardas, pavardė, mirimo data)

______________________________________________________________________________,
(nurodyti palaidotų giminaičių vardas, pavardė, mirimo data)

__________________________________________________  kapinėse.
( kapinių pavadinimas )

PRIDEDAMA. Medicininės mirties liudijimo kopija, 1 lapas.
Patvirtinu, kad pateikti duomenys teisingi 
________________________________________________________________________________________________.



_________________	                          ________________________
(parašas)		                         (vardas, pavardė)


Leidimo laidoti išdavimo, laidojimo ir kapinių 
priežiūros bei lankymo, kapaviečių (kapų) 
identifikavimo, leidimo laidoti neprižiūrimose 
kapavietėse išdavimo Birštono savivaldybės 
teritorijoje tvarkos aprašo 
3 priedas

	

	(Prašymą pateikiančio asmens vardas, pavardė didžiosiomis raidėmis)


	(gyvenamoji vieta)


	(tel. Nr., el. paštas)



	Birštono  savivaldybės ___________________seniūnijos seniūnui



PRAŠYMAS
IDENTIFIKUOTI KAPAVIETĘ (KAPĄ)

	

	(data)
(vieta)

	



Prašyčiau identifikuoti mano_______________________________________________________________
(nurodyti giminystės ryšį, mirusiojo vardą, pavardę)
mirusio (ios) _____________________________, kapavietę / kolumbariumo nišą, esančią__________________________
(mirimo data)                                       (nereikalingą žodį išbraukti)                      (kapinių pavadinimas)      

kapinėse  ir įrašyti kapavietę / kolumbariumo nišą prižiūrinčiuoju asmeniu_______________________________________
(nereikalingą žodį išbraukti)                                                         (įrašomojo asmens vardas, pavardė, nuolatinės 

____________________________________________________________________________________________________________
gyvenamosios vietos adresas, tel. ryšio numeris, el. paštas)

	Papildoma informacija apie aplinkybes, dėl kurių nėra kapavietės duomenų:
	

	

	

	

	

	

	

	



Pastaba. Nurodau, kad daugiau artimųjų, galinčių rūpintis šia kapaviete nėra, priešingu 
	atveju pridedu 5 punkte nurodytus dokumentus (reikalinga pabraukti).
	

	(parašas)
	



PRIDEDAMA:
	1. Mirusiojo mirties liudijimas (ar kitas dokumentas, įrodantis mirties faktą)
	

	lapas (-ai).

	2. Dokumentai, įrodantys giminystės ryšį su mirusiuoju,
	
	lapas (-ai).

	3. Nuotraukos, įrodančios palaidojimo nurodytoje vietoje faktą,
	
	lapas (-ai).

	4. Liudininkų parodymai nagrinėjamu klausimu,
	
	lapas (-ai).

	5. Mirusiojo kitų giminaičių sutikimai (nurodyti giminystės ryšį, asmens vardą, 

	pavardę, adresą, telefoną,
	
	lapas (-ai).



	Atsakymą pageidaučiau 
	atsiimti asmeniškai, gauti paštu arba el. paštu.

	(nereikalingus gavimo būdus išbraukti)


	(parašas)
	
	(vardas, pavardė)

